Diari Oficial de la Generalitat Valenciana


Sumari del DOGV 4025, del 20-06-2001 (2001/5884)

ORDRE de 13 de juny de 2001, de la Conselleria d'Indústria i Comerç, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i modernització de les pimes comercials per a l'exercici 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5884


Data del document
:   13-06-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * distribució comercial
    * distribuïdor comercial
    * comerç interior
    * suport econòmic
    * ajuda a les empreses
    * petita i mitjana empresa
    * ajuda pública

ORDRE de 13 de juny de 2001, de la Conselleria d'Indústria i Comerç, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i modernització de les pimes comercials per a l'exercici 2001. [2001/S5884]
  
Amb data 28 de desembre de 2000, van ser publicades en el Diari Oficial de la Generalitat Valenciana les ordres de 21 de desembre de 2000 de la Conselleria d'Indústria i Comerç, per les quals es regulen respectivament les ajudes en matèria modernització del comerç interior i modernització de les pimes comercials, per a l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici 2001 (DOGV de 29 de desembre de 2000) i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, mitjançant l'Ordre de 2 de maig de 2001, de la Conselleria d'Indústria i Comerç, es publiquen algunes de les línies pressupostàries i es determinen els crèdits màxims que financen les corresponents ajudes per a l'exercici 2001.
  
És procedent ara publicar les línies de subvenció que han de finançar les ajudes no esmentades en l'anteriorment mencionada Ordre de 2 de maig de 2001, i també l'import global màxim que s'hi destina.
  
Així mateix, atés que hi ha crèdit pressupostari disponible, per mitjà de la present ordre es fa pública l'ampliació de la dotació pressupostària destinada a la concessió de les ajudes regulades en l'Ordre de 21 de desembre de 2000 de la Conselleria d'Indústria i Comerç, per la qual es regulen les ajudes en matèria de modernització del comerç interior.
  
En virtut d'això i de conformitat amb el que s'ha establit en la disposició addicional primera de l'Ordre de 22 de desembre de 1999, de la Conselleria d'Indústria i Comerç,
  
ORDENE
  
Article 1
  
Per a l'exercici 2001 i de conformitat amb el que s'ha establit en la Llei 12/2000, de 28 de desembre, de Pressupostos de la Generalitat per a l'exercici 2001, les ajudes establides en l'Ordre de la Conselleria d'Indústria i Comerç de 21 de desembre de 2000, en matèria de modernització de les pimes comercials, es finançaran a càrrec de la secció, el programa, les línies i els imports globals màxims que a continuació s'indiquen:
  
Secció 11. Programa 622.10. Ordenació i Promoció Comercial.
  
Capítol VII
  
Línia T309100. Import màxim: 554.542.283 PTA
  
Article 2
  
Per a l'exercici 2001 i de conformitat amb el que s'ha establit en la Llei 12/2000, de 28 de desembre, de Pressupostos de la Generalitat per a l'exercici 2001, les ajudes establides en l'Ordre de la Conselleria d'Indústria i Comerç de 21 de desembre de 2000, en matèria de modernització del comerç interior (les línies pressupostàries i els crèdits màxims de les quals no es recolliren en l'Ordre de 2 de maig de 2001) es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
Capítol IV
  
Línia T0148000 Import màxim 46.818.157 PTA
  
Ajudes per a despeses corrents previstes en el títol III de l'Ordre de 21 de desembre de 2000, per la qual es regulen les ajudes en matèria de modernització del comerç interior i per a les despeses corrents derivades de la realització i la difusió dels estudis i les investigacions previstos en els punts 2, 3 i 4 de l'article 13 del títol II de l'esmentada ordre.
  
Article 3
  
S'amplia per a l'exercici de 2001 la dotació pressupostària destinada a finançar les ajudes que a continuació s'indiquen, en matèria de modernització del comerç interior, publicada mitjançant l'Ordre de la Conselleria d'Indústria i Comerç de 2 de maig de 2001, a càrrec de la secció 11, el programa 622.10, Ordenació i Promoció Comercial:
  
LíniaT0147000. Import màxim 686.351.819 PTA
  
Implica un increment de 42.872.747 pessetes respecte a la dotació anterior.
  
Ajudes per a despeses corrents previstes en els capítols I i II del títol V de l'Ordre de 21 de desembre de 2000, per la qual es regulen les ajudes en matèria de modernització del comerç interior, i en l'article 29 punts b i d del títol IV de l'esmentada ordre.